MORGUNBLADID , FIMMTUDAGUR 7. FEBRÚAR 1980 19 Þessi hestur , Ginger , íéll ofan í gamlan brunn sem nokkrar spýtur voru yfir í Madera , Kaliforníu og eigandinn , W. A. Gray , fann hann ekki fyrr en einum og hálfum degi síðar . Gray sagði að Ginger væri rólyndur hestur og það hefði bjargað lífi hans . Hér er unnið við að lyfta hestinum upp úr brunninum . Vinstrimönnum í Salvador sleppt San Salvador . El Salvador , 6. febrúar . AP . HÆGRISINNADIR hryðjuverkamenn rændu þremur kommúnistaleið - togum í dag og hótuðu að drepa þá ef vinstrisinnar hörfuðu ekki úr spænska sendiráðinu sem þeir hafa lagt undir sig í kvöld , en slepptu þeim seinna og skiluðu gíslunum heilum á húfi án þess að gefa nokkra skýringu . Hægrimennirnir höfðu einnig hótað að brenna sendiráðið með vinstrisinnunum . Um 20 félagar úr hreyfingunni Alþýðu bandalag - ið 28. febrúar lögðu sendiráðið undir sig í gær án þess að mæta mótspyrnu og tóku spænska sendi - herrann og átta menn aðra í gíslingu . Krafa þeirra er sú að Spánn slíti stjórnmálasambandi við stjórn El Salvador og að fjórum félögum þeirra verði sleppt úr haldi . Annar vinstri foringi var skot - inn til bana með vélbyssu á heimili sínu í gærkvöldi og um 100 róttækir skólanemendur halda enn í gíslingu Eduardo Colindres menntamálaráðherra og hundruð - um annarra gísla í menntamála - ráðuneytinu . Þeir krefjast ókeypis skólagöngu . Kar po v f ær „ skák-óskar " Barcelona , fi . ( ebrúar . AP . ALÞJÓDASAMBAND skák - fréttaritara ( IACHW ) hefur veitt Anatoly Karpov frá Sovétríkjunum „ Óskars - verðlaun " skáklistarinnar . Verðlaunin voru veitt eft - ir atkvæðagreiðslu 111 skákfréttaritara sambands - ins i 36 löndum . Karpov hlaut 1.218 stig og næstir honum voru landi hans Mikhail Tal með 1.203 stig og Viktor Korchnoi með 971 stig . Spænskt fyrirtæki stendur fyrir verðlaunaveitingunni sem nú fer fram í 13. sinn . Valið stóð á milli skákmanna sem tefldu minnst 24 skákir gegn stórmeisturum í fyrra . Lajos Portisch , Ungverja - landi , var í fjórða sæti með 863 stig , en síðan komu : 5 . Garry Casparov , Sovétríkj - unum , 545. 6 . Hubner , Vest - ur-Þýzkalandi og Tigran Petrosajn , Sovétríkjunum , 525 stig hvor . 8 . Lev Polugej - evsky , Sovétríkjunum , 498. 9 . Ulf Andersson , Svíþjóð , 390. 10 . Bent Larsen , Danmörku , 376 . Þeir sem áður hafa fengið „ skák-óskarinn " eru : Larsen , 1965 , Boris Spassky , Sov - étríkjunum , 1968 og 1969 , Bobby Fischer , Bandaríkjun - um , 1970,1971 og 1972 , Karp - ov 1973 , 1974 , 1975 , 1976,1977 og 1979 og Korchnoi 1978 . Guðmundur Karlsson : Hvers vegna hef ur Egg - ert Haukdal ekki verið tekinn í þingf lokkinn ? MORGUNBLAÐIÐ spurði Guð - mund Karlsson . þingmann Sjálfstæðisflokks úr Suður - landskjördæmi . hvers vegna Eggert Haukdal . kjörinn af L-lista í sama kjördæmi . hefði ekki enn verið tekinn inn í þingflokk sjálfstæðismanna . Guðmundur sagði mál þetta hafa verið rætt í þingflokki sjálfstæðismanna fljótlega eftir síðustu kosningar . Það hafi verið skoðun meirihluta þingmanna flokksins , þ.á m. sín og Steinþórs Gestssonar , að mál þetta snerti ekki sízt samtök sjálfstæðisfólks í Suðurlandskjördæmi og því væri eðlilegt að þau fjölluðu um málið áður en þingflokkurinn gerði endanlega upp hug sinn . Það hefði þegar verið rætt bæði í flokksfélögum og fulltrúaráðum og stefnt væri að aðalfundi kjördæmaráðs , þar sem línur myndu skýrast . Guðmundur sagði það enn - fremur sína skoðun og margra Guðmundur Karlsson annarra sjálfstæðismanna í Suð - urlandskjördæmi , að ljúka þyrfti þessum málum þann veg , að styrkti Sjálfstæðisflokkinn í kjördæminu til frambúðar , svo fyrirbyggt yrði skipt framboð aftur . Tryggja yrði að lög og leikreglur Sjálfstæðisflokks um undirbúning og ákvörðun fram - boða á vegum flokksins væru virt , annað hvort með prófkjör - um eða meirihlutaákvörðun kjördæmisráðs . Hvor leiðin sem . farin yrði , en þar um hefur kjördæmisráð ákvörðunarvald , þyrfti hún í framkvæmd að lúta lögum og reglum flokksins og verða hin sama í þessu kjördæmi sem öðrum . Þeir atburðir , sem nú eru að gerast í íslenzkum stjórnmálum , þ. á m. afstaða þingflokks og flokksráðs til yfirstandandi stjórnarmyndunar , kunna að hafa áhrif á framvindu þessa afmarkaða máls , sem hér er um spurt . En það eru samtök flokks - fólks heima í kjördæminu sem verða að leggja línurnar og það er von mín , að þrátt fyrir blikur á lofti þróist mál þann veg , að sjálfstæðisfólk í Suðurlands - kjördæmi megi standa saman í sterkri og órofa fylkingu í fram - tíðinni . Samtöl Stein - gríms við Geir MISSKILNINGUR hefur orðið milli blaðamanns Morgunblaðs - ins og Steingríms Hermannsson - ar formanns Framsóknarflokks - ins varðandi samtöl Steingríms og Geirs Hallgrímssonar , sem frá er skýrt í Mbl . í gær . Steingrímur kveðst hafa farið heim til Geirs 27. janúar sl. klukkan 14 og sagt mikinn áhuga framsóknarmanna á samstjórn Sjálfstæðisflokks , Alþýðubanda - lags og Framsóknarflokks , en Geir þá talið slíkt útilokað . Miðvikudaginn 30. janúar ræddi Steingrímur aftur við Geir og gerði honum þá grein fyrir hug - myndum Gunnars um stjórnar - myndun og nefndi einnig , að Sjálfstæðisflokkurinn kæmi þar til samstarfs . Steingrímur kveðst enn hafa ítrekað þetta við Geir 1. febrúar , en þá hafi Geir talið líkurnar hafa stórversnað við það sem á undan væri gengið . Mbl . biðst afsökunar á þessum misskilningi . Stefán frá Kagaðarhóli : Enn er unnt að ná samkomulagi , MÍN afstaða á miðstjórnar - fundinum mótaðist af því að reynt yrði til þrautar allar leiðir til sátta , " sagði Stefán Jónsson frá Kagaðarhóli , formaður kjördæmisráðs Sjálfstæðisflokksins í Norð - urlandskjördæmi vestra , en hann var einn þriggja mið - stjórnarmanna , sem sat hjá , er hörmuð voru vinnubrögð Gunnars Thoroddsen við stjórnarmyndunina . „ í þeirri stöðu , sem nú ev upp komin , duga engin stóryrði eða ásak - anir , heldur er höfuðnauðsyn fyrir Sjálfstæðisflokkinn að forysta hans og þingflokkur sýni samkomulagsvilja og gangi inn í stjórnarmyndun - arviðræður . Á þann hátt gæti flokkurinn náð einingu um málefnalega afstöðu til þátt - töku í ríkisstjórn . " „ Slík ábyrg afstaða til að koma á fót ríkisstjórn , er njóti meirihluta Alþingis , er þjóð - inni nú nauðsyn vegna þeirra miklu vandamála í þjóðar - búskapnum , sem hafa hlaðizt upp á síðasta ári . Ég tel enn , að tími sé til að samræma sjónarmið sjálfstæðismanna um stjórnarþátttöku , sé af sanngirni beitt viturleika og ítrasta samkomulagsvilja . A þessu stigi vil ég ekki segja meira um það , því að málið er á viðkvæmu stigi , en verði ekki skynsamlega á málum haldið og af hófsemi , þá hef ég ekki sagt mitt síðasta orð um þessi efni . " Atriði úr kvikmyndinni „ Veldi ástríðnanna " eftir Oshima . Kvikmynd eftir Oshima í FYRRA og hittifyrra tók Fjala - kötturinn upp á þeirri nýbreytni að bjóða þeim sem ekki eru meðlimir í Fjalakettinum upp á svokölluð kynningarskírteini sem gilda á fjórar myndir . Nú verður einnig boðið upp á þessi skírteini og verður byrjað á myndinni „ Veldi ástríðnanna " eftir Nagisa Oshima . Hún verður sýnd í Tjarn - arbíói í kvöld , fimmtudag , kl. 21 , á laugardaginn kl. 17 og á sunnudag - inn kl. 17 , 19:30 og 22 . Þetta er japönsk-frönsk mynd frá árinu 1978 . Hún fjallar um tvo elskendur sem drepa eiginmann konunnar . En karlinn gengur aftur og angrar elskendurnar í leikjum sínum . Nagisa Oshima fékk leikstjóra - verðlaunin á Cannes ' 78 fyrir þessa mynd . Leikritið „ Vals " eftir Jón Hjartarson sem fékk verðlaun í leikritasamkeppni Menningar - og fræðslusambands alþýðu hefur verið sýnt víða á vinnustöðum og hlotið góðar undirtektir . Myndin er frá sýningu leikritsins 1 Bæjarútgerð Reykjavíkur í » ær . Ljósm. RAX